Diari Oficial de la Generalitat Valenciana


Sumari del DOGV 6841, del 16-08-2012 (2012/7566)

Notificació de la sentència dictada en el procediment verbal de desnonament per falta de pagament número 980/2011.
------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7566


Organisme emissor
:   Jutjat de Primera Instància i Instrucció Número 7 de Paterna

Tipus de document
:   Edicte

Notificació de la sentència dictada en el procediment verbal de desnonament per falta de pagament número 980/2011. [2012/7566]  
Procediment: Desnonament verbal falta pagament 000980/2011.  
De: Mercedes Santos Gimeno.  
Procurador: Francisco José Real Marqués.  
Contra: Jorge García Baeza i Isabel María Tomás Herrero.  
María del Carmen Ramos Fernández, secretària judicial del Jutjat de Primera Instància i Instrucció número 7 de Paterna, fa saber que en el procediment 980/11, seguit a instàncies de Mercedes Santos Gimeno contra Jorge García Baeza i Isabel María Tomás Herrero, s'ha dictat la sentència que, literalment, és la següent:  
«Sentència número 87/12  
Paterna, 13 de juny de 2012  
Vistos per mi, Cristina Badenes González, magistrada jutgessa del Jutjat de Primera Instància número 7 de Paterna i el seu partit judicial, les actuacions de juí verbal número 980/11 seguides a instàncies del procurador dels tribunals Francisco José Real Marqués, en nom i representació de Mercedes Santos Gimeno, contra Jorge García Baeza i Isabel María Tomás Herrero, declarats en rebel·lia, sobre acció de desnonament i reclamació d'una quantitat per un import de 6.000 euros.  
  
Antecedents de fet  
Primer. El procurador de la part actora, en la representació que posseïx, va deduir la demanda que es troba en l'origen d'estes actuacions, es va basar en els fets i fonaments de dret que estimà aplicables i suplicà al jutjat que es dictara sentència en virtut de la qual es donara lloc al desnonament pretés, es decretara resolt el contracte d'arrendament objecte del procediment per falta de pagament de les rendes i quantitats assimilades, es prevenira els demandats de l'obligació de desallotjar-ho en el termini legal i se'ls condemnara a abonar a l'actora la quantitat de 2.400 euros, així com les rendes que anaren vencent des de la interposició de la demanda fins al llançament, a més de les costes d'este procediment.  
Segon. Una vegada admesa a tràmit la demanda, es va assenyalar dia i hora per a la celebració del juí, que es va celebrar amb l'assistència de les parts. Després d'obrir-se per la jutgessa, la part demandant es va afirmar i va ratificar la demanda presentada; com que no va comparéixer la demandada, va ser declarada en rebel·lia. Es va sol·licitar la recepció del plet a prova i així es va acordar, es practicaren les proves proposades per l'actora amb la declaració prèvia de pertinència, i les actuacions van quedar concluses per a sentència.  
Tercer. En la tramitació d'este juí s'han observat les prescripcions legals en vigor.  
Fonaments de dret  
Primer. En esta relació juridicoprocessal s'exercita per l'actora l'acció de desnonament per falta de pagament de la renda pactada en el contracte, i es pretén la resolució de l'arrendament per esta causa i l'abonament de les rendes vençudes degudes i les que es vagen meritant durant la substanciació del procediment fins al llançament.  
  
Per mitjà del contracte d'arrendament, se cedix un immoble a una persona per un temps determinat i preu cert, i es crea així una relació jurídica que origina drets i deures entre les parts. En este sentit, destaquen les obligacions principals, consistents en l'entrega de la possessió de la cosa llogada per l'arrendador i el pagament per l'arrendatari de la renda convinguda. Davant de l'incompliment de l'obligació principal de l'arrendatari, que és el pagament de la renda, la llei concedix a l'arrendador la possibilitat d'acudir al juí de desnonament, en què se sol·licita la resolució del contracte d'arrendament i la recuperació de la cosa arrendada, basant-se en l'article 27.2a de la Llei d'Arrendaments Urbans vigent, així com l'abonament de les rendes vençudes degudes.  
  
Segon. De la valoració racional i conjunta de la prova practicada en estes actuacions, en particular la prova documental no impugnada per cap de les parts, en queden provats els fets següents:  
a) Que des de l'1 de gener de 2011, Mercedes Santos Gimeno ha tingut arrendada a Jorge García Baeza i a Isabel M. Tomás Herrero la vivenda situada a l'avinguda del País Valencià, número 112, porta 5, de Paterna, per una renda mensual de 400 euros; i  
b) Que des d'abril de 2011 fins a la data del juí, Jorge García Baeza i Isabel M. Tomás Herrero han deixat d'abonar les quantitats que els corresponien, i en la data de celebració del juí deuen per tal motiu la quantitat de 6.000 euros.  
Això determina l'estimació de la demanda quant a la procedència de l'acció de desnonament i reclamació de les rendes vençudes i degudes.  
  
Tercer. Quant a les costes causades en este procediment, i d'acord amb les disposicions de l'article 394 de la Llei d'Enjudiciament Civil, cal fer-ne una imposició expressa a la part demandada.  
  
Vistos els preceptes esmentats i la resta d'aplicació general i pertinent,  
Dispositiva  
Estime la demanda interposada pel procurador dels tribunals Francisco José Real Marqués, en nom i representació de Mercedes Santos Gimeno, contra Jorge García Baeza i Isabel M. Tomás Herrero, declarats en rebel·lia, sobre acció de desnonament i reclamació d'una quantitat per un import de 6.000 euros. Declare resolt el contracte d'arrendament subscrit entre les parts sobre la vivenda situada a l'avinguda del País Valencià, número 112, porta 5, de Paterna, decrete el desnonament dels demandats de l'habitatge per falta de pagament de la renda i quantitats assimilades i els condemne que el deixen lliure i a disposició de la part actora, amb l'advertència de llançament si no ho verifiquen en el termini legal. Condemne solidàriament els demandats que abonen a la part actora la quantitat de 6.000 euros, amb imposició als demandats de les costes d'este procediment.  
  
Notifiqueu esta sentència a les parts fent-los saber que s'hi pot interposar un recurs d'apel·lació en el termini de 20 dies des de la notificació, del qual coneixerà l'Audiència Provincial de València.  
  
Esta és la meua sentència, de la qual s'ha de portar una testimoniança a les actuacions que l'han motivada, i ha de quedar l'original en el llibre de sentències, que pronuncie, mane i firme.»  
I atés que els demandats, Jorge García Baeza i Isabel M. Tomás Herrero, es troben en parador ignorat, expedisc este edicte a fi que els servisca de notificació de forma deguda.  
  
Paterna, 9 de juliol de 2012.- La secretària judicial: María del Carmen Ramos Fernández.